turjo4nis/wikipedia-bn-dump-20250701 huggingface dataset:
অ্যাঞ্জেলা ভালে

অ্যাঞ্জেলা ভালে ( এতনা মারিয়া দে লস অ্যাঞ্জেলেস ভালি সেরাতো ; ৭ জানুয়ারি, ১৯২৭ - ৯ মে, ২০০৩) ছিলেন একজন হন্ডুরান লেখিকা, সাংবাদিক এবং প্রাবন্ধিক। ১৯৬৭ সালে তিনি প্রথম "প্রিমিও ন্যাসিয়োনাল ডি পোয়েসিয়া জুয়ান রামন মোলিনা" পুরস্কার পেয়েছিলেন।

জীবনী 
এতনা মারিয়া দে লস অ্যাঞ্জেলস ভ্যালি ১৯২৭ সালের ৭ জানুয়ারি হন্ডুরাসের তেগুসিগালপাতে (কোমায়গেলা) জন্মগ্রহণ করেছিলেন।, তিনি বের্নার্দো ভালে হার্নান্দেজ এবং আনা লিওনোর সেরাতো সালগাদোর কন্যা। তরুণী বয়সে তিনি নিজের পিতামহী অ্যাঞ্জেলা হার্নান্দেজের সম্মানে অ্যাঞ্জেলা ভালে ছদ্মনামটি গ্রহণ করেছিলেন।

তিনি ভেল এল দিয়া, এল ক্রোনিস্তা ও লা প্রেনসাসহ হন্ডুরাসের বিভিন্ন সংবাদপত্রে সাংবাদিক হিসাবে কাজ করেছিলেন। কবি হিসাবে তিনি সনাতন পদ্ধতিতে তবে আধুনিক রূপে সনেট বা লম্বা ছড়া ব্যবহার করে কবিতা রচনা করতেন।

২০০৯ সালের ৯ ই মে তিনি তেগুসিগালপায় মৃত্যুবরণ করেছিলেন।

পুরস্কার 
 ১৯৬৭, প্রথম পুরস্কার, প্রিমিও ন্যাসিয়োনাল ডি পোসেসা জুয়ান রামন মোলিনা

তথ্যসূত্র 

ছদ্মনামধারী লেখিকা
২০০৩-এ মৃত্যু
১৯২৭-এ জন্ম
২০শ শতাব্দীর সাংবাদিক
২০শ শতাব্দীর ছদ্মনামধারী লেখক
ক্লেমেন্তিনা সুয়ারেজ

ক্লেমেন্তিনা সুয়ারেজ (১২ মে, ১৯০২ - ১৯৯১) ছিলেন হন্ডুরাসের প্রথম দিককার একজন কবি ও লেখিকা, যিনি প্রথাগত সামাজিক রীতিনীতি ভঙ্গ করেছিলেন। তিনি হন্ডুরাস কাব্যগ্রন্থ প্রকাশক প্রথম নারী। বর্তমানকালে তাকে হন্ডুরাসের প্রধান নারী কবি হিসাবে বিবেচনা করা হয়ে থাকে।

উত্তরাধিকার 
ক্লেমেন্তিনা সুয়ারেজ ১৯০২ সালের ১২ই মে হন্ডুরাসের হুতিকালপায় জন্মগ্রহণ করেছিলেন এবং ১৯৯১ সালে হন্ডুরাসের তেগুসিগালপাতে মৃত্যুবরণ করেছিলেন।

১৯৯৯ সালে তাঁর নামে হন্ডুরান ডাকটিকিট বার করে তাঁকে সম্মানিত করা হয়েছিল।  তাকে হন্ডুরাসের প্রধান কবিও বলা হয়ে ধাকে।  তিনি শর্টস এবং লিপস্টিক পরা প্রথম হন্ডুরান নারী হিসাবেও পরিচিত।  তাঁর জীবনের গল্প নিয়ে একটি বই এবং একটি চলচ্চিত্র রয়েছে। কথিত আছে মেক্সিকান চিত্রশিল্পী দিয়েগো রিভেরা  এল সালভাদোরের কোস্টা রিকান চিত্রশিল্পী ফ্রান্সিসকো অ্যামিগেটি এবং ক্যামিলো মিনেরো তাঁর প্রতিকৃতি অঙ্কন করেছিলেন।

গ্রন্থপঞ্জি

তথ্যসূত্র 

১৯৯১-এ মৃত্যু
১৯০২-এ জন্ম
হন্ডুরীয় নারী কবি
২০শ শতাব্দীর হন্ডুরীয় কবি
দুনিয়া এলভির

দুনিয়া এলভির (জন্ম ১৯ জুন, ১৯৭৩; লা সেইবা, হন্ডুরাস ) হলেন একজন টেলিভিশন সাংবাদিক, প্রযোজক, প্রেরণাদায়ী বক্তা এবং অটিজম আইনজীবী।

কর্মজীবন 
দুনিয়া এলভির ১৯৮৯ সালে ক্যালিফোর্নিয়ায় মেক্সিকো রেডিওতে তার কর্মজীবন শুরু করেছিলেন। পরে তিনি সেখান থেকে লস অ্যাঞ্জেলেসের কেআরসিএ চ্যানেল-৬২ তে সাংবাদিক ও টিভি সংবাদ উপস্থাপিকা হিসাবে চলে গিয়েছিলেন। ২০০১ সাল থেকে তিনি লস অ্যাঞ্জেলেসে টেলিমান্ডোর হয়ে কাজ করেছেন।  তিনি টেলিভিশন অনুষ্ঠান কাদা দিয়া কোন মারিয়া আন্তোনিয়েতার  সংবাদদাতাও ছিলেন।

পুরস্কার ও সম্মাননা 
দুনিয়া এলভির মানুষের আগ্রহের গল্পগুলো নিয়ে প্রতিবেদন তৈরির কারণে বেশকিছু স্বীকৃতি পেয়েছেন। 

বিগত বছরগুলোতে তিনি ৬টি এমি পুরস্কার জিতেছেন। ২০০১ সালে লস অ্যাঞ্জেলেসে সেরা তদন্তকারী প্রতিবেদন বিভাগে তিনি এমি পুরস্কারেরের জন্যও মনোনীত হয়েছিলেন। ২০০৫ সালে তিনি গ্ল্যাড পুরস্কার জিতেছিলেন।

দ্য ন্যাশনাল অ্যাসোসিয়েশন অফ ল্যাটিনা লিডার্স (এনএলএল) হোয়াইট হাউস পরিদর্শন করার জন্য তাকে বিশেষ অতিথি হিসাবে আমন্ত্রণ জানিয়েছিল।

তথ্যসূত্র 

যুক্তরাষ্ট্রে হন্ডুরান অভিবাসী
জীবিত ব্যক্তি
১৯৭৩-এ জন্ম
শিরিন আহমেদ

শিরিন আহমেদ হলেন একজন পাকিস্তানি লেখিকা, জনবক্তা এবং পুরস্কারপ্রাপ্ত ক্রীড়া সক্রিয়কর্মী যিনি মুসলিম নারীদের খেলাধুলার প্রতি আলোকপাত করে থাকেন। পাশাপাশি খেলাধুলায় বর্ণবাদ এবং নারীবিদ্বেষও তার আলোচ্য ও কাজের বিষয়।

কাজ 
খেলাধুলা শিল্পে নারীদের কাছে আহমেদ সুপরিচিত। তিনি খেলাধুলার মধ্যে আন্তঃবিভাগ এবং পরিচয়ের স্বাধীনতা নিয়ে প্রায়শই আলোচনা ও মন্তব্য করেন।

ব্যক্তিগত জীবন 
শিরিন আহমেদ কানাডার হ্যালিফ্যাক্সে পাকিস্তানি বাবা-মার ঘরে জন্মগ্রহণ করেছিলেন। তিনি কানাডার টরন্টো বিশ্ববিদ্যালয়ে পড়াশোনা করেছিলেন। কলেজে পড়াশোনা করার সময় তিনি ফুটবল খেলার চর্চা করতেন। বর্তমানে তিনি তার পরিবার নিয়ে কানাডার টরন্টোতে থাকেন।

পুরস্কার ও সম্মাননা 
খেলাধুলায় মুসলিম নারীদের অংশগ্রহণ বিষয়ক কাজের জন্য শিরিন আহমেদ ২০১৮ নইম মালিক স্মৃতি পুরস্কার পেয়েছেন। ২০১৮ এবং ২০১৯ সালে স্পোর্টস পাওয়ারলিস্টে মুসলিম নারী হিসাবে তার নাম অন্তর্ভুক্ত হয়েছিল।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
কানাডীয় নারী সাংবাদিক
লিজেট কাটান

লিজেট কাটান হলেন হন্ডুরান-বংশোদ্ভূত একজন ফ্যাশন সম্পাদক যিনি ১৯৭৬ সাল থেকে ১৯৮৬ সাল পর্যন্ত  মিলান এবং নিউইয়র্কে হার্পার্স বাজার ইতালি, হার্পার্স বাজার ফ্রান্স, উমো হার্পার্স বাজার এবং ইতালিয়ান কসমোপলিটনের জন্য কাজ করেছিলেন। তিনি সেই সময়ের কার্যত প্রত্যেক বড় ফটোগ্রাফারের সাথে কাজ করেছিলেন। একবার ফ্যাশন জগৎ থেকে অবসর গ্রহণ করে ১৯৯০ সালে তিনি রোমের হন্ডুরান দূতাবাসের বাণিজ্যিক সহদূত হিসাবে তার কূটনীতিক জীবন শুরু করেছিলেন এবং অবশেষে ২০০২ সালে মিলানের কনস্যুলেট জেনারেল পদে নিযুক্ত হয়ে  ২০০৭ সাল পর্যন্ত দায়িত্বপালন করেছিলেন। বর্তমানে তিনি বিভিন্ন আন্তর্জাতিক প্রকাশনার জন্য ফ্রিল্যান্স স্টাইলিস্ট হিসাবে কাজ করেন।

ব্যক্তিগত জীবন 
কাটান হন্ডুরাসের সান পেদ্রো সুলায় জন্মগ্রহণ করেছিলেন। কিশোরী বয়সে তার পরিবার নিউ ইয়র্ক সিটিতে স্থানান্তরিত হয়েছিল। শৈশবকাল তিনি ফ্যাশন নিয়ে নয় বরং প্রত্নতত্ত্ব নিয়ে আগ্রহী ছিলেন। একই কারণে তিনি হান্টার কলেজ থেকে নৃবিজ্ঞানে একটি ডিগ্রি অর্জন করেছিলেন। আইলিন ফোর্ড নিউইয়র্কের রাস্তায় কাটানকে আবিষ্কার করেছিলেন এবং তাকে মডেল হওয়ার প্রস্তাব দিয়েছিলেন। মডেলিং জীবন শুরু করার সিদ্ধান্ত নিয়ে তিনি কিছুটা দ্বিধায় পড়েছিলেন, কারণ তিনি এর আগে কখনও ফ্যাশন ইন্ডাস্ট্রিতে কাজ করার কথা ভাবেন নি।

তথ্যসূত্র 

ফরাসি লেখিকা
যুক্তরাষ্ট্রে হন্ডুরান অভিবাসী
১৯৫১-এ জন্ম
নিউ ইয়র্ক শহরের ব্যক্তি
জীবিত ব্যক্তি
ফরাসি ম্যাগাজিন সম্পাদক
মোনা অ্যাডিলম্যান

মোনা এলাইন অ্যাডিলম্যান (১৯২৪ - ১৯৯১) ছিলেন কেবেকের মন্ট্রিয়লের একজন ইহুদি-কানাডীয় কবি।

জীবনীক্রম 
মোনা অ্যাডিলম্যান ১৯২৪ সালে জন্মগ্রহণ করেছিলেন এবং ম্যাকগিল বিশ্ববিদ্যালয় থেকে বি.এ. ডিগ্রি অর্জন  করেছিলেন 

তিনি সামাজিক ও পরিবেশগত কারণগুলির প্রতি দৃঢ়রূপে প্রতিশ্রুতিবদ্ধ ছিলেন, কীটনাশকের বিপদের বিরুদ্ধে তিনি কেবেকবাসীদের সতর্ক করেছিলেন। তিনি কনকর্ডিয়া বিশ্ববিদ্যালয়ে বাস্তুশাস্ত্র ও সাহিত্যের উপর একটি কোর্স তৈরি করেছিলেন এবং শিখিয়েছিলেন। পাশাপাশি তিনি সেভ মন্ট্রিয়ল নামে একটি ঐতিহ্যগোষ্ঠী পরিচালনা করেছিলেন। 

১৯৯২ সালে ম্যাকগিল বিশ্ববিদ্যালয়ের ইংরেজি বিভাগে মোনা অ্যাডিলম্যানের করা উইল থেকে মোনা এলাইন অ্যাডিলম্যান কবিতা পুরস্কার নামে একটি শিক্ষাবৃত্তি প্রতিষ্ঠিত হয়েছিল।

তথ্যসূত্র 

ম্যাকগিল বিশ্ববিদ্যালয়ের প্রাক্তন শিক্ষার্থী
১৯৯১-এ মৃত্যু
১৯২৪-এ জন্ম
মন্ট্রিয়লের সক্রীয়কর্মী
অ্যাংলোফোন কেবেক ব্যক্তি
কনকর্ডিয়া বিশ্ববিদ্যালয়ের ফ্যাকাল্টি
কানাডীয় নারী কবি
ইহুদি কানাডীয় লেখক
ইহুদি কানাডীয় সক্রিয়কর্মী
মন্ট্রিয়লের লেখক
২০শ শতাব্দীর কানাডীয় কবি
২০শ শতাব্দীর কানাডীয় লেখিকা
কানাডীয় কবি
ইহুদি নারী কবি
আর্লেট অ্যালকক

আর্লেট অ্যালকক (জন্ম: আর্লেট ক্রিস্টিন আইডা ব্র্যাবেন্ট ৮ অক্টোবর ১৯৫৮) হলেন একজন মেটিস- কানাডীয় লোকসঙ্গীতশিল্পী, গীতিকার এবং সমাজকর্মী। আর্লেট তার স্পষ্টবাদী গানগুলোর জন্য সবচেয়ে বেশি পরিচিত। এসব গানে তিনি মেটিস এবং আদিবাসী কানাডীয়দের সম্মুখ অতীত ও বর্তমান প্রতিকুলতার বিবরণ তুলে ধরেছেন। ১৯৯৭ সাল থেকে তিনি আর্লেট নামে একাধিক মৌলিক ঘরানার সংগীতের দুটি পূর্ণ দৈর্ঘ্যের অ্যালবাম প্রকাশ করেছেন। উভয় অ্যালবাম কানাডা এবং মার্কিন যুক্তরাষ্ট্রে বিস্তৃত আদিবাসী রেডিওতে সম্প্রচারিত হয়েছে।  আর্লেট উত্তর আমেরিকার বিভিন্ন আদিবাসী সংগীত পুরস্কারের জন্য মনোনীত হয়েছেন এবং ২০০৮ সালে নিউ মেক্সিকো এর অ্যালবাকের্কিতে নেটিভ-ই মিউজিকে বর্ষসেরা গীতিকার পুরস্কার জিতেছিলেন।

কর্মজীবন 
আর্লেট কিশোরী বয়সে কবিতা লিখতেন এবং গিটার বাজানো শুরু করে গীতিকার হিসাবে খ্যাতি অর্জন করেছিলেন। তাঁর লেখায় তার আদিবাসী ঐতিহ্য, আধ্যাত্মিকতা, বর্ণবাদ এবং আবাসিক স্কুল নির্যাতনের উপর আলোকপাত করা হয়েছে। 

তাঁর প্রথম অ্যালবাম ট্রাইব অফ ওয়ান ১৯৯৭ সালে প্রকাশিত হয়েছিল। তাঁর দ্বিতীয় অ্যালবাম, ওল্ফগার্ল গ্র্যামি অ্যাওয়ার্ড নোমিনি থেকে ২০০৭ সালে প্রকাশিত হয়েছিল। উভয় অ্যালবাম কানাডা এবং মার্কিন যুক্তরাষ্ট্রের আদিবাসী রেডিও স্টেশনগুলোতে, পাশাপাশি কানাডার সিবিসি জাতীয় রেডিওতে সম্প্রচারিত হয়েছিল।

তথ্যসূত্র 

জীবিত ব্যক্তি
১৯৫৮-এ জন্ম
হানাহ্ আল্পার

হানাহ্ আল্পার হলেন একজন কানাডীয় সক্রিয়কর্মী, ব্লগার এবং প্রেরণাদায়ী বক্তা যিনি পরিবেশ, দমন-বিরোধীতা এবং সামাজিক ন্যায়বিচারের মতো বিষয়াদি নিয়ে কাজ করেন।   অনুপ্রেরণাদায়ী একজন বক্তা  হিসাবে তিনি উত্তর আমেরিকা ভ্রমণ করেছেন এবং ওয়ার্ল্ড ওয়াইল্ডলাইফ ফান্ড, বাইস্ট্যান্ডার রেভ্যুলিউশন, ডাব্লিউই ডে এবং ডাব্লিউই চ্যারিটির মতো অলাভজনক প্রতিষ্ঠানের সাথে কাজ করেছেন।

ইতিহাস 
আল্পার যখন নয় বছর বয়সী তখনই তিনি কলমিহানাহ.সিএ ডোমেইনে নিজের ব্লগ  চালু করেছিলেন।  তিনি ২০১৩ এবং ২০১৪ সালে দ্য জুনো পুরস্কারের জন্য অফিসিয়াল ইকো-ব্লগার ছিলেন 

নেচার অনুপ্রেরণা পুরস্কারের জন্য তিনি যুব (১৭ বছর এবং তার চেয়ে কম বয়সী)  বিভাগে চূড়ান্ত প্রতিযোগী ছিলেন , যা কানাডার অটোয়ায় নেচার জাদুঘরে অনুষ্ঠিত হয়েছিল। তিনি ম্যাকডোনাল্ডস এবং পারিবারিক চ্যানেলের পাশাপাশি শিশুদের বিভাগে সেরা ডিজি পুরস্কারে মনোনয়নের স্বীকৃতি পেয়েছিলেন।

ব্যক্তিগত জীবন 
হানাহ্ আল্পার বর্তমানে অন্টারিওর রিচমন্ড হিলে বাস করছেন। তিনি একজন ইহুদি। তিনি নিজের সক্রিয়তার প্রেরণা হিসাবে ইহুদি মূল্যবোধকে উল্লেখ করেন।

তথ্যসূত্র 

জীবিত ব্যক্তি
২০০৩-এ জন্ম
কানাডীয় নারী সাংবাদিক
২০০০-এর দশকে জন্ম
ইহুদি কানাডীয় সক্রিয়কর্মী
জেসিকা ইয়ানিভ

জেসিকা ইয়ানিভ (প্রকৃত নাম জেসিকা সিম্পসন) হলেন  ব্রিটিশ কলম্বিয়ার একজন কানাডীয় ট্রান্সজেন্ডার কর্মী, যিনি ২০১৮ সালে ব্রিটিশ কলম্বিয়া মানবাধিকার ট্রাইব্যুনালে লিঙ্গ পরিচয়ের ভিত্তিতে বৈষম্যের মোট তেরোটি অভিযোগ দায়ের করার জন্য সুপরিচিত। ট্রাইব্যুনাল ২০১৯ সালে তার প্রাথমিক অভিযোগ প্রত্যাখ্যান করেছে।

প্রথম জীবন, শিক্ষা এবং ক্যারিয়ার 
ইয়ানিভ বলেছেন যে তিনি ছয় বছর বয়স থেকেই হিজড়া হয়েছিলেন, তবে এ সম্পর্কে প্রকাশ্যে ভয় পাচ্ছিলেন। তার কিশোর বয়সে তিনি লিঙ্গ পরিচয় ব্যাধি সম্পর্কিত চিকিৎসা, উদ্বিগ্নতা এবং মনোযোগ-ঘাটতি হাইপার্যাকটিভিটি ডিসঅর্ডারের জন্য চিকিৎসা করেছিলেন।

ইয়ানিভ ব্রিটিশ কলম্বিয়ার সারেতে কাওয়ন্তলিন পলিটেকনিক বিশ্ববিদ্যালয়ে পড়াশোনা করেছেন  কম্পিউটার বিজ্ঞান অধ্যয়নরত।

২১ আগস্ট ফেসবুককে জাতীয় যৌন দিবসের ডাক দেওয়ার জন্য, ২০০৮ সালে, তিনি তার সর্বসাধারণের দৃষ্টি আকর্ষণ করেছিলেন।    প্রচারের অংশ হিসাবে, তিনি অনুরোধে ফ্রি কনডম প্রেরণ করেছিলেন।  পরে তিনি প্রকাশ করেছিলেন এটি ভাইরাল বিপণনের প্রচার। প্রচারটি 100,000 এরও বেশি ফেসবুক ব্যবহারকারীকে আকর্ষণ করেছে।

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
জীবিত ব্যক্তি
রূপান্তরকামী অধিকার কর্মী
কানাডীয় সুন্দরী প্রতিযোগিতার প্রতিযোগী
আইলিন উইলিয়ামস

আইলিন থিওডোরা উইলিয়ামস (আইলিন; ১৯২৪-২০১৫) ছিলেন একজন কৃষ্ণাঙ্গ কানাডীয় সক্রিয়কর্মী এবং কানাডীয় নারী নিগ্রো অ্যাসোসিয়েশনের প্রতিষ্ঠাতা সদস্য।

প্রারম্ভিক জীবন 
ফ্রান্সিস লুইস গোলিঞ্জার এবং উইলিয়াম বার্ট্রাম গোলিঞ্জারের কন্যা থিওডোরা উইলিয়ামস আইলিন গোলিঞ্জার টরেন্টোতে জন্মগ্রহণ করেছিলেন। তিনি ডিউক অফ ইয়র্ক পাবলিক স্কুল ও নর্দান মাধ্যমিক বিদ্যালয়ের লেখাপড়া করেছিলেন।

তিনি টরন্টোর প্রথম ব্যাপটিস্ট চার্চে যোগ দিয়েছিলেন এবং কিশোরী বয়সে প্রায়শই ইউনিভার্সাল নিগ্রো ইমপ্রুভমেন্ট অ্যাসোসিয়েশন (ইউএনআইএ) হলে বিভিন্ন অনুষ্ঠানে অংশ নিতেন।

তিনি ২০১৫ সালের ৩১ আগস্টে মিসিসাগায় মৃত্যুবরণ করেছেন।

সম্মাননা 
আইলিন উইলিয়ামস হলেন শ্রীমতি ডাউনা ই জোন্স-সিমন্ডস, ড. জেন অগস্টাইন এবং ডেনিস ও'নিল গ্রিন প্রণীত "সুশিক্ষিত ১০০ কৃষ্ণাঙ্গ কানাডীয় নারী - ২০১৬ এর প্রথম সংস্করণ" বইতে অন্তর্ভুক্ত মরণোত্তর সম্মাননাপ্রাপ্ত নয়জন নারীর মধ্যে একজন।

তথ্যসূত্র

বহিঃসংযোগ 
 অন্টারিও ব্ল্যাক হিস্ট্রি সোসাইটি

কানাডীয় সক্রিয়কর্মী
২০১৫-এ মৃত্যু
১৯২৪-এ জন্ম
রুথ ওয়াইল্ডগেন

রুথ ওয়াইল্ডগেন  (১৯২১ - ১১ ই সেপ্টেম্বর, ১৯৯৯) ছিলেন একজন কানাডীয় রাজনীতিবিদ এবং সক্রিয়কর্মী। তিনি ১৯৮৫ থেকে ১৯৯৮ পর্যন্ত অটোয়া সিটি কাউন্সিল এবং অটোয়া-কার্লেটন আঞ্চলিক কাউন্সিলের ব্রিটানিয়া ওয়ার্ডের প্রতিনিধিত্ব করেছিলেন।

রুথ ওয়াইল্ডগেন ১৯২২ সালে সাসক্যাচুয়ানে একটি লেবাননী অভিবাসী পরিবারে জন্মগ্রহণ করেছিলেন। তিনি তার আট ভাইবোনের মধ্যে দ্বিতীয় ছিলেন। তিনি যখন তিন বছর বয়সী ছিলেন তখন তার পরিবার অন্টারিওর অ্যালমন্টে স্থানান্তরিত হয়েছিলেন। ওয়াইল্ডগেন ১৯৫২ সালে তার স্বামী ফ্রান্সিসকে বিয়ে করেছিলেন, তবে পরবর্তীতে তিনি তাকে ছেড়ে দিয়েছিলেন।  ১৯৭৪ সালে তার দুইটি বাচ্চা বেসমেন্টে মোমবাতি নিয়ে খেলছিল, যা থেকে ১১৪৬ মেরিভেল রোডে তার বাড়িতে অগ্নিকাণ্ডের সূত্রপাত হয়েছিল।  এই ঘটনার পরে তিনি তার বাচ্চা দুটোকে নিয়ে গন-আবাসনে যেতে বাধ্য হয়েছিলেন।

সামাজিক বিষয়ে অবদানের জন্য রাজনীতিবিদ মারলিন ক্যাটেরাল তাকেগভর্নর জেনারেল পুরস্কারের জন্য মনোনীত করেছিলেন। 

রুথ ওয়াইল্ডগেন ১৯৯৯ সালের ১১ ই সেপ্টেম্বর অন্টারিওর ডানরোবিনে নিজের বাড়িতে মৃত্যুবরণ করেছিলেন

তথ্যসূত্র 

১৯৯৯-এ মৃত্যু
১৯২১-এ জন্ম
অটোয়া সিটি কাউন্সিলর
স্যাসকাচুয়ানের সক্রিয়কর্মী
কানাডীয় নারী সক্রিয়কর্মী
অন্টারিওর অ্যালমন্টের ব্যক্তি
লেবানন বংশোদ্ভূত কানাডীয় ব্যক্তি
অন্টারিওর সক্রিয়কর্মী
অন্টারিওর রাজনীতিতে নারী
আয়েশা মুঘল

আয়েশা মুঘল (উর্দু: عائشہ مغل) হলেন একজন পাকিস্তানি রূপান্তরিত লিঙ্গ অধিকার বিশেষজ্ঞ এবং গবেষক।

শিক্ষা 
আয়েশা মুঘল ইসলামাবাদের কোমাস্যাটস বিশ্ববিদ্যালয় থেকে মানব সম্পদ ব্যবস্থাপনায় এমফিল ডিগ্রি অর্জন করেছেন ।

কর্মজীবন 
আয়েশা মুঘল রূপান্তরিত লিঙ্গ অধিকার বিশেষজ্ঞ এবং ইউএনডিপি বিশেষজ্ঞ পরামর্শদাতা হিসাবে পাকিস্তানের মানবাধিকার মন্ত্রণালয়ে কাজ করেন। তিনি ২০১৫ সাল থেকে পাকিস্তানে রূপান্তরিত লিঙ্গ অধিকারের জন্য কাজ করছেন।

তিনি ২০২০ সালে সুইজারল্যান্ডের জেনেভায় ইউএন সিডিএডব্লিউ (নারীদের বিরুদ্ধে বৈষম্য দূরীকরণের সম্মলেন) কমিটিতে জাতীয় প্রতিনিধি দলের প্রতিনিধিত্ব করেছেন। সিডিএডাব্লিউ এমন একটি কমিটি যা নারীদের অধিকার, স্বাস্থ্য, শিক্ষা, রাজনৈতিক অংশগ্রহণ এবং কর্মসংস্থানে তাদের সমান প্রবেশাধিকারের জন্য কাজ করে। কোনও রূপান্তরিত লিঙ্গ ব্যক্তি জাতিসংঘের সরকারি চুক্তি পর্যালোচনার প্রতিবেদন পদ্ধতির জন্য কোনও দেশকে প্রতিনিধিত্ব করেছেন , এটি ইতিহাসে তাঁকে দিয়েই প্রথম ঘটেছিল।

তিনি কিছুদিন কায়েদ-ই-আজম বিশ্ববিদ্যালয়ে শিক্ষকতাও করেছেন। তিনি পাকিস্তানের যে কোনও নামীদামী বিশ্ববিদ্যালয়ে পরিদর্শক অনুষদের সদস্য হিসাবে প্রথম রূপান্তরিত লিঙ্গ ব্যক্তি।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি মানবতাবাদী
পাকিস্তানি নারী সক্রিয়কর্মী
রূপান্তরকামী অধিকার কর্মী
পাকিস্তানি এলজিবিটিকিউ ব্যক্তি
পাকিস্তানি সক্রিয়কর্মী
পাকিস্তানি ট্রান্সজেন্ডার নারী
ফারজানা বারি

ফারজানা বারি (উর্দু: فرزانہ باری, জন্ম: ৭ মার্চ, ১৯৫৭) হলেন একজন পাকিস্তানি নারীবাদী, মানবাধিকার কর্মী এবং একাডেমিক যিনি কায়েদ-ই-আজম বিশ্ববিদ্যালয়, ইসলামাবাদ পাকিস্তানের জেন্ডার স্টাডিজ বিভাগের পরিচালক হিসাবে দায়িত্ব পালন করেছিলেন।

নারীবাদ ও মানবাধিকার বিষয়ক কাজ 
মানবাধিকার কর্মী ফারজানা বারি পাকিস্তানে ন্যায়বিচার এবং লিঙ্গ সমতার প্রচার করেছেন। তিনি পুরুষ-অধ্যুষিত জিরগের বিধিবদ্ধ ব্যবস্থার বিরুদ্ধে লড়াই এবং পাকিস্তানে নারীর অধিকার সম্পর্কিত ইসলামী বিধি-ব্যবস্থাগুলির পক্ষে কাজ করছেন।

রাজনীতি 
ফারজানা বারি সিনিয়র নেতা ও আওয়ামী ওয়ার্কার্স পার্টির (এডাব্লুপি) সহ-সভাপতি হিসাবেও দায়িত্ব পালন করেছেন। ২০১২ সালে এটি গঠিত হওয়ার পর থেকে তিনি এডাব্লুপিতে যোগ দিয়েছিলেন।

তথ্যসূত্র 

১৯৫২-এ জন্ম
জীবিত ব্যক্তি
পাকিস্তানি গণতন্ত্রকর্মী
পাকিস্তানি মানবাধিকারকর্মী
পাকিস্তানি নারীবাদী
পাকিস্তানি নারী অধিকার কর্মী
পাকিস্তানি নারী সক্রিয়কর্মী
পাকিস্তানি নাগরিক অধিকার কর্মী
পাকিস্তানি ধর্মনিরপেক্ষতাবাদী
পাকিস্তানি কলাম লেখক
কলাম লেখিকা
কায়েদ-ই-আজম বিশ্ববিদ্যালয়ের শিক্ষক
রোমানা বশির

রোমানা বশির হলেন নারী ও সংখ্যালঘু অধিকার এবং ধর্মীয় সহনশীলতা বিষয়ক একজন পাকিস্তানি সমাজকর্মী। তিনি  রাওয়ালপিন্ডির পিস অ্যান্ড ডেভেলপমেন্ট ফাউন্ডেশনের নির্বাহী পরিচালক এবং পোপ বেনেডিক্ট দ্বারা নির্বাচিত হয়ে মুসলিমদের সাথে ধর্মীয় সম্পর্ক কমিশনের পরামর্শক হিসাবে নিযুক্ত হয়েছেন।

সক্রিয়তাবাদ 
একজন ক্যাথলিক মহিলা বশির ১৯৯৭ সালে তৃণমূল পর্যায়ে কাজ শুরু করেছিলেন এবং আন্তঃসমাচারের সমন্বয় ও নারীদের শিক্ষার প্রচারে সম্প্রদায়ের সাথে কাজ করেছিলেন। তিনি ক্রিশ্চান স্টাডি সেন্টারের একজন সদস্য, প্রতিষ্ঠানটি মতপ্রকাশের স্বাধীনতা, ন্যায়বিচার, মর্যাদা এবং সাম্যের প্রচার করে থাকে। রাওয়ালপিন্ডিতে, বশির প্রশিক্ষণার্থী হিসাবে ক্রিশ্চান স্টাডি সেন্টারে যোগদান করেছিলেন এবং পরে ২০০৯ সালে প্রোগ্রামের প্রধান হিসাবে পদোন্নতি পেয়েছেন।

২০১৩ সালে তিনি রাওয়ালপিন্ডির পিস অ্যান্ড ডেভেলপমেন্ট ফাউন্ডেশনের নির্বাহী পরিচালক হয়েছিলেন।

তথ্যসূত্র 

জীবিত ব্যক্তি
পাকিস্তানি রোমান ক্যাথলিক
জন্মের বছর অনুপস্থিত (জীবিত ব্যক্তি)
জন্মের স্থান অনুপস্থিত (জীবিত ব্যক্তি)
পাকিস্তানি মানবাধিকারকর্মী
পাকিস্তানি নারী সক্রিয়কর্মী
সংখ্যালঘু অধিকার কর্মী
পাকিস্তানি নারী অধিকার কর্মী
পাকিস্তানি খ্রিস্টান ধর্মীয় নেতা
পাঞ্জাবি নারী
আয়েশা চন্দ্রিগর

আয়েশা চন্দ্রিগর () হলেন একজন পাকিস্তানি প্রাণী-অধিকার কর্মী, উদ্যোক্তা এবং সাংবাদিক। তিনি পাকিস্তানের করাচিতে অবস্থিত আয়েশা চন্দ্রিগর ফাউন্ডেশন নামের একটি অলাভজনক প্রাণী-উদ্ধার সংস্থার প্রতিষ্ঠাতা।

প্রারম্ভিক জীবন 
আয়েশা চন্দ্রিগর ১৯৮৭ সালের ৩০শে সেপ্টেম্বর জন্মগ্রহণ করেছিলেন। তিনি ২০০৯ সালে নিউইয়র্ক বিশ্ববিদ্যালয়ের কলেজ অফ আর্টস অ্যান্ড সায়েন্স থেকে ইংরেজি সাহিত্য এবং চলচ্চিত্র অধ্যয়নে (সিনেমা স্টাডিজ) ডিগ্রি নিয়ে স্নাতক পাস করেন। তিনি ব্রিটিশ অ্যাসোসিয়েশন ফর কাউন্সেলিং অ্যান্ড সাইকোথেরাপির লাইসেন্সপ্রাপ্ত সাইকোথেরাপিস্ট। তিনি ডাব্লিউডাব্লিউএফ-পাকিস্তান আয়োজিত গ্রিন ইনোভেশন চ্যালেঞ্জ জিতেছিলেন।

তথ্যসূত্র 

১৯৮৭-এ জন্ম
জীবিত ব্যক্তি
পাকিস্তানি নারী সক্রিয়কর্মী
প্রাণী অধিকার কর্মী
মনোরোগ বিশেষজ্ঞ
করাচির ব্যক্তি
প্রাণিকল্যাণকর্মী
পাকিস্তানি সক্রিয়কর্মী
নিগহাত দাদ

নিগহাত দাদ (নিগহাত (; জন্ম ) হলেন একজন পাকিস্তানি আইনজীবী এবং ইন্টারনেট কর্মী। তিনি ডিজিটাল রাইটস ফাউন্ডেশন নামে একটি অলাভজনক সংস্থা  পরিচালনা করেন। তথ্যপ্রযুক্তি সুরক্ষার ক্ষেত্রে তার কাজের জন্য অনেকগুলো জাতীয় ও আন্তর্জাতিক পুরস্কার অর্জন করেছেন।

প্রাথমিক জীবন এবং শিক্ষা 
দাদ ১৯৮১ সালে লাহোরে জন্মগ্রহণ করেছিলেন। তিনি পাঞ্জাবের ঝংয়ের একটি গ্রামের বাসিন্দা। তিনি পাঞ্জাব বিশ্ববিদ্যালয়, লাহোর থেকে পড়াশোনা করেছিলেন এবং সেখান থেকে আইন বিভাগের স্নাতক ডিগ্রি অর্জন করেছেন। তার বিবাহিত জীবন মাত্র ১৮ মাস স্থায়ী হয়েছিল এবং একক মা হিসাবে তার সন্তানের দায়িত্বভার জয়ের জন্য তাকে আইনি লড়াই করতে হয়েছিল। আদালতের কার্যক্রম চলাকালীন তিনি একাধিক পতিহীন মায়েদের সাথে দেখা করেছিলেন যারা তাদের সন্তানের দায়িত্ব পাওয়ার জন্য আইনি লড়াইয়ে জড়িত ছিলেন এবং তিনি এই জাতীয় নারীদের সহায়তা করে যাচ্ছেন।

কাজ 
দাদ পেশায় একজন আইনজীবী এবং তিনি ফৌজদারি ও পারিবারিক আইন অনুশীলন করেন।

তথ্যসূত্র 

১৯৮১-এ জন্ম
জীবিত ব্যক্তি
পাকিস্তানি আইনজীবী
পাকিস্তানি নারী সক্রিয়কর্মী
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
পাকিস্তানি সক্রিয়কর্মী
ঝং জেলার ব্যক্তি
২০শ শতাব্দীর পাকিস্তানি নারী
২১শ শতাব্দীর পাকিস্তানি নারী
আতিয়া দাউদ

আতিয়া দাউদ (উর্দু: عطیہ داؤد; জন্ম ১ এপ্রিল, ১৯৫৮) হলেন একজন পাকিস্তানি সিন্ধি কবি, লেখিকা, নারীবাদী এবং অধিকারকর্মী। তিনি পাকিস্তানের সিন্ধু প্রদেশের নওশহরো ফিরোজি জেলার একটি ছোট্ট গ্রাম মোলেদিনো লারিকে জন্মগ্রহণ করেছিলেন।

তিনি তাঁর সময়ের অন্যতম গুরুত্বপূর্ণ নারীবাদী সিন্ধি লেখিকা হিসাবে প্রশংসিত হয়েছেন। আতিয়া তার কবিতাগুলো ঐতিহ্যের নামে সিন্ধি সমাজে নারীদের নিপীড়নের কথা তুলে ধরতে ব্যবহার করেছেন। তিনি ১৯৮০ সাল থেকে কবিতা লিখছেন।

ব্যক্তিগত জীবন 
আতিয়া দাউদ পাকিস্তানের সিন্ধু প্রদেশের নওশহরো ফিরোজি জেলার একটি ছোট্ট গ্রাম মোলেদিনো লারিকে মুহাম্মদ দাউদ এবং দাউদের তৃতীয় স্ত্রী আরবাব খাতুনের ঘরে জন্মগ্রহণ করেছিলেন। তার বাবা মুহাম্মদ দাউদ লারিক ছিলেন একজন হাফেজ এবং কবি যিনি স্কুল শিক্ষক হওয়ার জন্য বাড়ি থেকে পালিয়ে এসেছিলেন, ১৯৬৫ সালে ৬০ বছর বয়সে তিনি মৃত্যুবরণ করেছেন।

১৯৭০ এর দশকে আতিয়ার পরিবার করাচিতে চলে এসেছিল এবং তিনি সেখানকার একটি কলেজে ভর্তি হয়েছিলেন। এই সময়ে তিনি সামাজিক ও আর্থিকভাবে অনেক সংগ্রাম করেছিলেন এবং ব্যয় বহন করার জন্য একটি তোয়ালে কারখানায় কাজ শুরু করেছিলেন। তাঁর বন্ধু রুপা আহমেদ সলিমের সাথে পরিচয় হওয়ার পরপরই তিনি কবিতা লেখা শুরু করেছিলেন। সেখান থেকে তিনি সিন্ধি আদবি সঙ্গতের সদস্য হয়েছিলেন। ১৯৮০ এর দশক থেকে তিনি নিয়মিত কবিতা লিখছেন।

তথ্যসূত্র 

১৯৫৮-এ জন্ম
জীবিত ব্যক্তি
পাকিস্তানি লেখক
সিন্ধি ব্যক্তি
পাকিস্তানে নারী
পাকিস্তানি নারী
পাকিস্তানি নারী সক্রিয়কর্মী
পাকিস্তানি নারীবাদী লেখক
পাকিস্তানি সক্রিয়কর্মী
পাকিস্তানে নারীবাদ
পাকিস্তানি নারী কবি
সিন্ধি ভাষার লেখক
নাজো ধারেজো

নাজো মুখতার ধারেজো (সিন্ধি: نازُو ڌَاريجو, জন্ম ১৯৭৬/১৯৭৭) হলেন একজন পাকিস্তানি সক্রিয়কর্মী ও রাজনীতিবিদ। পুরুষ আত্মীয়দের কাছ থেকে নিজের কৃষিজমি রক্ষার বিষয়ে তিনি যে দৃঢ়তা দেখিয়েছেন তার ফলে তিনি "পাকিস্তানের সবচেয়ে কঠোর নারী" হিসেবে উপাধিও পেয়েছেন এবং তাঁর লড়াই ২০১৭ সালের চলচ্চিত্র মাই পিওর ল্যান্ডকে অনুপ্রাণিত করেছিল। তিনি ওয়াদেরি নাজো ধারেজো নামেও সমধিক পরিচিত।

জীবনী 
নাজো ধারেজের বাবা হাজী খুদা বাক্শো খান ধারেজো ছিলেন পাকিস্তানের সিন্ধু প্রদেশের জমিদার পরিবারের একজন ভূমিপতি। নাজো ধারেজো তাঁর বাবার দ্বিতীয় স্ত্রী ওয়াদেরি জামজাদির জ্যেষ্ঠ মেয়ে। তিনি পাকিস্তানের সিন্ধু প্রদেশের কাজি আহমেদ শহরের একটি প্রাসাদে জন্মগ্রহণ করেছিলেন।

তাঁর বাবা তাঁর শিক্ষার জন্য শিক্ষক নিয়োগ করেছিলেন, ফলে তিনি সিন্ধির পাশাপাশি উর্দু এবং ইংরেজি ভাষা শিখতে পেরেছিলেন। এরপরে তিনি সিন্ধু বিশ্ববিদ্যালয় থেকে অর্থনীতিতে স্নাতকোত্তর অর্জন করেছিলেন।

তিনি মুখতার নাজো ধারেজো নামে পিএমএল-এন দলের সাথে রাজনীতিতে সক্রিয় ছিলেন। ২০১৩ সালে, তিনি সিন্ধুর জন্য সংরক্ষিত নারী আসনের জন্য প্রণীত তালিকায়ও তালিকাভুক্ত ছিলেন।

তথ্যসূত্র 

১৯৭০-এর দশকে জন্ম
পাকিস্তানি রাজনীতিবিদ
সিন্ধি ব্যক্তি
জীবিত ব্যক্তি
পাকিস্তানি সক্রিয়কর্মী
পাকিস্তানি নারী সক্রিয়কর্মী
খালিদা বারুহি

খালিদা বারুহি হলেন একজন পাকিস্তানি নারী অধিকারকর্মী এবং সামাজিক উদ্যোক্তা। তিনি বেলুচিস্তানের একটি আদিবাসী উপজাতি বারুহি সম্প্রদায়ের সদস্য এবং বিয়ের পরে তিনি বর্তমানে মার্কিন যুক্তরাষ্ট্রে বসতি স্থাপন করেছেন।

পুরস্কার ও সম্মাননা 
 ২০১৬ সালে "ফোর্বস ৩০ অনূর্ধ্ব ৩০ এশিয়া: সামাজিক উদ্যোক্তা" সম্মাননা 
 ২০১৫ সালে বাফেট ইনস্টিটিউটের নর্থওয়েস্টার্ন বিশ্ববিদ্যালয় থেকে উদীয়মান বৈশ্বিক নেতা পুরস্কার
 এমআইটি মিডিয়া ল্যাব ডিরেক্টরের ফেলো, ২০১৪
 ২০১৪ সালে দ্য কিং সেন্টার থেকে মার্টিন লুথার কিং অ্যাঞ্জেল পুরস্কার
 ২০১৪ সালে লেডিজ ফান্ড পাকিস্তান থেকে উইমেন অফ এক্সিলেন্স পুরস্কার
 ২০১৪ সালে "ফোর্বস ৩০ অনূর্ধ্ব ৩০ এশিয়া: সামাজিক উদ্যোক্তা সামাজিক উদ্যোক্তা" সম্মাননা
 নিউজউইক ২৫ অনূর্ধ্ব ২৫
 ২০১২ সালে পাকিস্তানের সিন্ধু সরকারের নারী উন্নয়ন বিভাগ কর্তৃক ইয়ং উইমেন ইন বিজনেস অ্যাওয়ার্ড
 ২০১২ সালে পাকিস্তানের টিভি-ওয়ান চ্যানেল থেকে আজম-ই-আলিশান (মজবুত লক্ষ্য) পুরস্কার
 ২০১০ সালে সিঙ্গাপুর জাতীয় বিশ্ববিদ্যালয় থেকে ইয়ং চ্যাম্পিয়ন পুরস্কার
 ২০১০ সালে আনরিজনেবল ইনস্টিটিউট  থেকে আনরিজনেবল ফেলোশিপ পুরস্কার
 তরুণ সামাজিক উদ্যোক্তাদের জন্য প্যারাগন ১০০ ফাউন্ডেশনের ফেলোশিপ পুরস্কার
 ২০০৮ সালে ইয়ুথ অ্যাকশননেট- তরুণ সামাজিক উদ্যোক্তা ফেলোশিপ পুরস্কার
 ২০০৮ সালে অশোক স্ট্যাপলস তরুণ সামাজিক উদ্যোক্তা প্রতিযোগিতার চূড়ান্ত বিজয়ী

তথ্যসূত্র 

সামাজিক উদ্যোক্তা
জন্মের বছর অনুপস্থিত (জীবিত ব্যক্তি)
জীবিত ব্যক্তি
উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন
পাকিস্তানি নারীবাদী
পাকিস্তানি সক্রিয়কর্মী
পাকিস্তানি নারী সক্রিয়কর্মী
ফাতেমা সুঘ্রা বেগম

ফাতেমা সুঘ্রা (মৃত্যু-২০১৭),  ( লাহোর, পাঞ্জাবের জন্ম)  ছিলেন একজন পাকিস্তানি সক্রিয়কর্মী এবং রাজনৈতিক ব্যক্তিত্ব।  তিনি স্যার গোলাম হুসেন হিদায়াতুল্লাহর স্ত্রী ছিলেন। তিনি সিভিল সেক্রেটারিয়েট লাহোর থেকে ইউনিয়ন জ্যাকটি সরিয়ে দেওয়ার পরে এবং 14 বছর বয়সে মুসলিম লীগের পতাকা দিয়ে এটি প্রতিস্থাপন করার পরে তিনি পরিচিত হন।  তিনি বেগম গোলাম হুসেন হিদায়াতুল্লাহ, সুঘ্রা বেগম, বেগম হিদায়াতুল্লাহ এবং লেডি হিদায়াতউল্লাহ নামেও সমধিক পরিচিত।

প্রারম্ভিক জীবন 
বেগমের জন্ম লাহোরের ওয়াল্ড সিটিতে। তিনি ছিলেন ইয়াকুব খান পোপালজাই দুরানীর কন্যা। তিনি ১৯৪০ সালে স্যার গোলাম হুসেন হিদায়াতুল্লাহকে বিয়ে করেছিলেন, তিনি ছিলেন প্রখ্যাত সিন্ধু রাজনৈতিক নেতা।

রাজনীতি 
১৯৩৮ সালে তিনি অল ইন্ডিয়া মুসলিম লীগে যোগ দিয়েছিলেন এবং এটি তার রাজনৈতিক জীবনের সূচনা করে। শীঘ্রই তিনি মহিলা কেন্দ্রীয় উপকমিটিতে যোগদান করেছিলেন। 

তার প্রচেষ্টার ফলেই সিন্ধু জেলায় যেমন হায়দরাবাদ, নবাবশাহ এবং দাদুতে বিভিন্ন প্রাদেশিক উপকমিটি শাখা গঠন করা হয়েছিল। 

১৯৪৩ সালে মুসলিম লীগের বার্ষিক অধিবেশনে বেগম মহিলা অভ্যর্থনা কমিটির সভাপতি নির্বাচিত হন। 

পাকিস্তান আন্দোলনের সময় তার পরিষেবার স্বীকৃতি হিসাবে, তাকে 'পাকিস্তানের পরিষেবাতে' স্বর্ণপদক দেওয়া হয়েছিল, এটি প্রথমবারের মতো অর্জন করেছিল making তিনি লাইফ এসিএইচ অ্যাওয়ার্ডও পেয়েছিলেন।  দেশ বিভাগের পরে যারা পাকিস্তানে চলে এসেছিল তাদের সহায়তা করে বেগম মহিলা শরণার্থী ত্রাণ কমিটিতেও কাজ করেছিলেন।  

বিখ্যাত কলামিস্ট ওরিয়া মকবুল জানের মতে, তৎকালীন মুসলিম মহিলাদের জন্য সঘ্রা একটি আদর্শ ছিলেন।

মৃত্যু 
বেগম 25 সেপ্টেম্বর 2017 এ মারা গেলেন। সে সময় তিনি 86 বছর বয়সী ছিলেন। তাকে মিয়াণী সাহেব কবরস্থানে দাফন করা হয়েছে।

তথ্যসূত্র 

২০১৭-এ মৃত্যু
পাকিস্তানি নারী সক্রিয়কর্মী
লাহোরের ব্যক্তি
জন্মের বছর অনুপস্থিত
১৯৩০-এর দশকে জন্ম
পাকিস্তান আন্দোলনের কর্মী
সাবা খালিদ

সাবা খালিদ হলেন একজন পাকিস্তানি সামাজিক উদ্যোক্তা এবং সক্রিয়কর্মী, জনবক্তা এবং সাংবাদিক।  তিনি ডিজিটাল কন্টেন্ট প্ল্যাটফর্ম "অউরত রাজ"-এর প্রতিষ্ঠাতা।

কর্মজীবন 
লেখালেখির দিকে পূর্ণকালীন সময় দেওয়ার আগে সাবা খালিদ প্রায় দশ বছর যাবত কর্পোরেট খাতে যোগাযোগমূলক পরামর্শদাতা হিসাবে কাজ করেছিলেন।

ডিজিটাল প্রযুক্তি ব্যবহার করে নারী ক্ষমতায়ন, শিক্ষা এবং বিনোদনের জন্য ২০১৬ সালে তিনিঅউরত রাজ  নামে একটি অনলাইন  প্ল্যাটফর্ম  প্রতিষ্ঠা করেছেন। প্ল্যাটফর্মটির মুখ্য পণ্য হল "রাজি" নামক একটি এআই চ্যাটবট যা মূলত নিষিদ্ধ স্বাস্থ্য, ঋতুস্রাব, গর্ভাবস্থা ও এসটিডি নিরাপত্তা এবং স্বাস্থ্যবিধি বিষয়েগুলো নারীদেরকে শিখিয়ে থাকে।

২০১৮ সালে তিনি "শি লাভ্স টেক গ্লোবাল স্টার্টআপ কম্পিটিশন" প্রতিযোগিতায় চূড়ান্ত প্রতিযোগী ছিলেন।

তথ্যসূত্র 

১৯৮৯-এ জন্ম
জীবিত ব্যক্তি
পাকিস্তানি নারী সক্রিয়কর্মী
পাকিস্তানি নারী
১৯৮৪-এ জন্ম
পাকিস্তানি সক্রিয়কর্মী